Suflet

Esența oricărei ființe vii, sâmburele trupului și minții este sufletul. Format exclusiv din magie și diverse minerale și posedând proprietăți diferite după tip, sufletul este un element cât se poate de palpabil, deși omenirea nu a dezvoltat încă tehnologia necesară examinării acestui element.

NATURA SUFLETULUI MAGIC

Nefiind corpuri stabile, majoritatea sufletelor dispar imediat după moartea proprietarilor lor, fără să fie câtuși de puțin observabile. Sufletele făpturilor asociate cu magia însă, precum animalele fermecate sau chiar membrii Atzibenya, au suflete mai stabile, care stagnează în momentul morții, solidificându-se și luând forma unui bulgăre mineral, de culoare și formă specifică după tip, asemănător cu un bolovan.

Dacă respectivul bulgăre nu este vătămat (spart, zgâriat, etc.), posesorul lui poate fi considerat încă viu și recuperabil. Dacă sunt expuse la un șoc electric sau termic destul de mare, mineralele cristalizate din "bolovan" vor reacționa, stimulând elementul magic și cauzând regenerarea corpului posesorului în starea imediat precedentă morții, aducându-l înapoi la viață.

Dacă sufletul este vătămat, mineralele nu pot reacționa în mod corect, posesorul sufletului putând fi considerat irecuperabil. În cazul în care acest lucru se întâmplă, posesorul va fi captiv într-o viață de apoi dureroasă și chinuitoare. Distrugerea unui suflet este cea mai mare crimă care poate fi comisă în Atzibenya.

Există mai multe categorii de suflete magice, fiecare indicând personalitatea posesorului , și rolul său în colectivul unui grup. Câteva dintre ele sunt:

SUFLETE PRINCIPALE:

- Sufletul Albastru

Unul dintre cele mai rare tipuri de suflet este cel albastru. El indică o personalitate echilibrată, pasivă, greu de iritat sau excitat, posesorii lor fiind deseori foarte inteligenți și practici, precum și foarte pricepuți în combat intens. Câteva personalități importante din istoria Atzibenyană sunt Compas, Mattityahu și Flavius.

- Sufletul Galben

Cel mai comun tip de suflet este cel galben. El indică o personalitate foarte haotică, naivă, deși devotată, și cu sete de război (Deși nici pe departe la fel de mare ca a sufletelor roșii). Posesorii lor sunt de multe ori încăpățânați, dar prezintă o loialitate feroce pentru cauza lor. Câteva personalități importante din istoria Atzibenyană care au avut sau au suflet galben sunt Carou, Ares (probabil) și Ștefan.

- Sufletul Roșu

Probabil cel mai temut suflet Atzibenyan este cel roșu. El indică o personalitate egoistă, foarte înfumurată, cu tendințe violente și sete de război. Probabil cel mai bun aliat pe care l-ai putea avea într-o luptă. Deși multe suflete roșii pier tragic din pricina încrederii lor exagerate în ei însuși, mai întotdeauna reușesc să îndeplinească în siguranță chiar și cele mai riscante misiuni. Câteva personalități importante din istoria Atzibenyană care au avut sau au suflet roșu sunt Iscindiatos, Confucius și Cristi.

- Sufletul Mov

Un tip de suflet relativ rar. El indică o personalitate destul de pasivă și relaxată, însă indispensabilă grupului său datorită creativității pe care o posedă de cele mai multe ori. Datorită acestei calități, sufletele mov au fost folosite pe post de constructori, mecanici și fierari pe parcursul celor două războaie. Câteva personalități importante din istoria Atzibenyană care au avut sau au suflet mov sunt Artrorachnosis, Hephaistos și Noris.

SUFLETE SECUNDARE:

- Sufletul Portocaliu

Un tip de suflet rar, nerecunoscut de către vechii Atzibenyeni, care îl considerau o categorie individuală de suflet roșu. Cea mai pregnantă caracteristică a sufletelor portocalii este aroganța lor, care o depășește chiar pe cea a sufletelor roșii. În ciuda acestui defect, sunt lideri înnăscuți, deși puterea li se urcă des la cap. Câteva personalități importante din istoria Atzibenyană care au avut sau au suflet portocaliu au fost Ares (probabil) și Teo cel Mare.

- Sufletul Verde

Un tip de suflet ipotetic, nerecunoscut de către majoritatea Atzibenyenilor deoarece nu au fost niciodată găsite mărturii din partea nimănui în privința existenței sale.

SUFLETE UNICE:

- Sufletul Alb

Posesorul sufletului alb este nimeni altul decât Zizin însuși.

- Sufletul Negru

Posedat de către îngrozitorul Cola.

- Sufletul Gri

Obținut prin combinarea celor două de mai sus, posesorul său fiind Zila, cea mai puternică ființă dintre dimensiuni la momentul de față.